ශ්‍රීලාංකික ද්‍රවිඩ සංක්‍රමණිකයන් පිරිසක් රැගත් තවත් නෞකාවක් කැනඩාවට ළඟා වීමේ සූදානමක් තිබෙන බවට තොරතුරු අනාවරණය කරගෙන ඇති බව කැනඩාවේ ආරක්ෂක අංශ පවසයි.කොටි සංවිධානයට සම්බන්ධ මිනිස් ජාවාරම් කල්ලියක් මේ කටයුතු මෙහෙයවන අතර කැනඩාවට පැමිණීමට පෙර එම ද්‍රවිඩ සරණාගතයන් රැගත් නෞකාව දෙසතියක සංචාරක වීසා මත තායිලන්තයේ බැංකොක්වලට පැමිණ සංචාරකයින් බව අඟවමින් කුලී නිවාසවල රැඳී සිටි බව තානාපති ආරංචි මාර්ග පවසයි.මීට මාස කීපයකට පෙර කැනඩාවට පැමිණි ශ්‍රී ලංකික ද්‍රවිඩ සංක්‍රමණිකයන් 490 දෙනෙකු රැගත් සන් - සී නෞකාවද ඉකුත් අපේ‍්‍රල් මාසයේ දී කැනඩාවට පැමිණීමට පෙර සංචාරක වීසා මත තායිලන්තයේ බැංකොක්වලට පැමිණ තිබෙන බවද වාර්තා වෙයි.මේ පිරිස සම්බන්ධයෙන් දැනට කැනඩාවේ සිටින ද්‍රවිඩ සාංක්‍රමණිකයන්ගෙන් කළ ප්‍රශ්න කිරීමකදී ඔවුන් සංචාරකයින් බවට ප්‍රකාශ කැර ඇතැයි ද සඳහන් වෙයි..